ગઈ કાલે બપોર બાદ અહીં વરસાદ પડ્યો હતો, જેના કારણે ભારતને પોતાનું પ્રેક્ટિસ સેશન રદ કરવું પડ્યું હતું. ધોની, વિરાટ, જાધવ, નહેરા, મનીષ પાંડે અને કુલદીપ જેવા થોડા ખેલાડી આ વૈકલ્પિક પ્રેક્ટિસ સેશન માટે મેદાન પર પહોંચ્યા હતા. જોકે તેઓ નેટ સુધી પહોંચે એ પહેલાં જ વરસાદ શરૂ થયો હતો, જેના કારણે ભારતીય ખેલાડીઓએ પ્રેક્ટિસ સેશન રદ કરવું પડ્યું હતું. વરસાદ પડવો બંધ થયા બાદ ધોની અને કોહલી સહિત કેટલાક અન્ય ખેલાડીઓએ ફૂટબોલ રમ્યા હતા.